text: Fire biler i cykel-karavane i sammenstød
  01 august 2013 kl. 14.39
  Fire biler i karavanen foran cykelrytterne i Post Danmark Rundt stødte sammen på Saksborgvej vest for Tinglev. Der var tilskadekomne, men ingen fastklemte, som den første melding ellers gik på.
  Tinglev Frivillige Brandværn, redningsvogn og frigørelsesberedskabet samt ambulancer var på stedet.
  Vejen var ryddet ca. 10 minutter før, at feltet susede forbi i forplejningsområdet, hvor sammenstødet var sket.
  Ifølge vagtchefen ved Syd- og Sønderjyllands Politi er der kun sket begrænset personskade.
  Lidt senere i løbet var det nogle af rytterne bagest i feltet, som måtte i asfalten. Det skete i Bylderup-Bov. Alle kom i sadlen igen.
  